Številka: 84400-2/2024/3

Datum: 15. 2. 2024

PROGRAM ODPRAVE POSLEDIC ŠKODE V GOSPODARSTVU, KI SE NANAŠA NA ŠKODO V PRIMARNI KMETIJSKI PROIZVODNJI, ZARADI POPLAV IN ZEMELJSKIH PLAZOV 4. AVGUSTA 2023

# UVOD

Poplave in zemeljski plazovi, ki so jih povzročili nalivi in obilne padavine v obdobju od 3. do 6. avgusta 2023 so na premičninah, zalogah in živalih, namenjenih primarni kmetijski proizvodnji povzročili tako veliko škodo, da so bili v skladu s tretjim odstavkom 44.b člena Zakona o odpravi posledic naravnih nesreč (Uradni list RS, št. 114/05 – uradno prečiščeno besedilo, 90/07, 102/07, 40/12 – ZUJF, 17/14, 163/22, 18/23 – ZDU-1O, 88/23, 95/23 – ZIUOPZP in 117/23 – ZIUOPZP-A; v nadaljnjem besedilu: ZOPNN) in v povezavi z 71. členom Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23 in 131/23 – ZORZF; v nadaljnjem besedilu: ZIUOPZP) razglašeni za naravno nesrečo.

Končno oceno neposredne škode na stvareh zaradi posledic močnega neurja z večdnevnim obilnim deževjem s poplavami in plazovi 4. avgusta 2023 (v nadaljnjem besedilu: končna ocena škode na stvareh) je Državna komisija za ocenjevanje škode ob naravnih in drugih nesrečah (v nadaljnjem besedilu: državna komisija) verificirala 18. oktobra 2023, Vlada Republike Slovenije (v nadaljnjem besedilu: vlada) pa obravnavala in potrdila na 78. redni seji 25. oktobra 2023 pod točko 4B s sklepom št. 84400-14/2023/7 z dne 25. oktobra 2023. Končna ocena škode na stvareh znaša 2.988.959.956,16 evra.

Končna ocena škode na stvareh presega 0,3 promila načrtovanih prihodkov državnega proračuna za leto 2023, kar pomeni, da je v skladu s tretjim odstavkom 44.b člena ZOPNN dosežen limit za potrditev značaja vremenskih razmer kot naravne nesreče in uporabo sredstev državnega proračuna.

Od končne ocene škode na stvareh, škoda v gospodarstvu, ki se nanaša na primarno kmetijsko proizvodnjo (v nadaljnjem besedilu: škoda na sredstvih v primarni kmetijski proizvodnji) znaša 4.142.991,17 evra, od tega znaša škoda, nastala zaradi zemeljskih plazov, 159.109,86 evra, škoda nastala zaradi poplav pa 3.983.881,31 evra, pri tem se v škodo na sredstvih v primarni kmetijski proizvodnji šteje tudi škoda na živalih (škoda na pitovnih in plemenskih živalih ter čebeljih družinah) iz Obrazca 6: Ocena škode na živalih, perutnini in ribah, povzročene po naravni nesreči, priloge 9 Uredbe o metodologiji za ocenjevanje škode (Uradni list RS, št. 67/03, 79/04, 33/05, 81/06 in 68/08; v nadaljnjem besedilu: uredba o metodologiji), ki znaša 46.398,53 evra. Škoda na sredstvih, ki se nanaša na primarno kmetijsko proizvodnjo, tako znaša 4.189.389,70 evra. Podrobnejša razdelitev škode je razvidna iz priloge 1, ki je sestavni del tega programa.

Namen Programa odprave posledic škode v gospodarstvu, ki se nanaša na škodo v primarni kmetijski proizvodnji, zaradi poplav in zemeljskih plazov 4. avgusta 2023 (v nadaljnjem besedilu: program) je zagotovitev stabilnih razmer in omejitev gospodarske škode na najbolj prizadetih in ogroženih kmetijskih gospodarstvih, ki so utrpela škodo na sredstvih v primarni kmetijski proizvodnji zaradi poplav in zemeljskih plazov 4. avgusta 2023.

Cilj programa je dodelitev finančne pomoči tistim kmetijskim gospodarstvom, ki so utrpela materialno škodo na sredstvih v primarni kmetijski proizvodnji, ki je nastala zaradi posledic poplav in zemeljskih plazov 4. avgusta 2023.

# PRAVNE PODLAGE

Program je pripravljen na podlagi 72. člena ZIUOPZP in sklepa vlade št. 84400-14/2023/7 z dne 25. oktobra 2023.

Ocena škode na sredstvih je pripravljena v skladu z določbami ZIUOPZP, Zakona o varstvu pred naravnimi in drugimi nesrečami (Uradni list RS, št. 51/06 – uradno prečiščeno besedilo, 97/10, 21/18 – ZNOrg in 117/22), ZOPNN ter uredbe o metodologiji.

S programom se državna pomoč za odpravo posledic škode v primarni kmetijski proizvodnji zaradi poplav in zemeljskih plazov 4. avgusta 2023 (v nadaljnjem besedilu: državna pomoč) upravičencem dodeli v skladu s 37. členom Uredbe Komisije (EU) 2022/2472 z dne 14. decembra 2022 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 327 z dne 21. 12. 2022, str. 1) zadnjič spremenjene z Uredbo Komisije (EU) 2023/2607 z dne 22. novembra 2023 o popravku Uredbe (EU) 2022/2472 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 2023/2607 z dne 23. 11. 2023), (v nadaljnjem besedilu: Uredba 2472/2022/EU).

Državna pomoč se posameznim upravičencem dodeli na način, da višina sredstev ne presega omejitev, določenih v Uredbi 2472/2022/EU, ter je sorazmerna z višino ocenjene škode posameznemu upravičencu.

Državna pomoč se v skladu s 74. členom ZIUOPZP in v povezavi s 44.d členom ZOPNN zagotovi v letu 2024.

# VREMENSKE RAZMERE OD 3. DO 6. AVGUSTA 2023

Med 3. in 6. avgustom 2023 so Slovenijo zajele nevihte s padavinami in močnimi nalivi, ki so se stalno obnavljali, nato pa še krajevno izdatne občasne padavine. V noči s 3. na 4. avgust so padavine izjemnih intenzitet zajele porečja na širšem območju Kamniško-Savinjskih Alp, Karavank s Koroško in Savinjsko dolino, Škofjeloškega, Cerkljanskega in Polhograjskega hribovja. Predhodno namočena porečja (posledica julijskih padavin s številnimi neurji) so v 6 do 12 urah prejela med 150 in 200 mm dežja, kar je povzročilo silovit porast številnih hudournikov, manjših vodotokov in rek. Tridnevni seštevek padavin po celotni Sloveniji je znašal kar do 300 mm.

Vremenske razmere 4. avgusta 2023 so spominjale na izjemne dogodke, ki so Slovenijo prizadeli v preteklih letih (1990, 2005, 2007, 2010, 2012 in 2014), vendar jih je tokratni dogodek presegel po obsegu, marsikje pa tudi po silovitosti. Več informacij je na voljo v Poročilih o poplavah, ki jih je izdala Agencija Republike Slovenije za okolje in so dostopni na spletnih straneh:

<https://meteo.arso.gov.si/uploads/probase/www/climate/text/sl/weather_events/padavine_3-6avg2023_v29sep2023.pdf> in <http://www.arso.gov.si/vode/poro%C4%8Dila%20in%20publikacije/Porocilo_visoke_vode_in_poplave_avg2023.pdf>.

Na spletni strani Direkcije Republike Slovenije za vode so objavljeni letalski posnetki najbolj prizadetih območij na porečjih Mure, Drave in Save. Posnetki prikazujejo obsežnost in območja razlivanja poplavnih voda med 7. in 8. avgustom 2023, ko so bili zajeti ortofoto posnetki.

Posnetki so dostopni na spletni strani: <https://poplave2023.evode.si/>.

# VSEBINA PROGRAMA

Vsebino programa določata 44.č člen ZOPNN in 73. člen ZIUOPZP.

##  Vrsta in višina škode

Končno oceno škode na stvareh, ki presega 0,3 promila načrtovanih prihodkov državnega proračuna za leto 2023 in znaša 2.988.959.956,16 evra je državna komisija verificirala 18. oktobra 2023, vlada pa obravnavala in potrdila na 78. redni seji dne 25. oktobra 2023 pod točko 4B s sklepom št. 84400-14/2023/7 z dne 25. oktobra 2023. Od tega ocena škode na sredstvih v primarni kmetijski proizvodnji znaša 4.142.991,17 evra. Pri tem se v škodo na sredstvih v primarni kmetijski proizvodnji šteje tudi škoda na živalih (škoda na pitovnih in plemenskih živalih ter čebeljih družinah) iz obrazca 6 priloge 9 uredbe o metodologiji (v nadaljnjem besedilu: obrazec 6), ki znaša 46.398,53 evra. Škoda na sredstvih, ki se nanaša na primarno kmetijsko proizvodnjo tako skupaj znaša 4.189.389,70 evra. Podrobnejša razdelitev ocene škode na sredstvih je prikazana v spodnjih razpredelnicah.

Razpredelnica 1: Škoda na sredstvih v primarni kmetijski proizvodnji zaradi poplav in zemeljskih plazov

|  |  |  |
| --- | --- | --- |
| **Vrsta škode** | **Število vlog** | **Ocena škode (EUR)** |
| Ocena škode na premičninah (traktorji, stroji, priključki, oprema) | 132 | 1.624.222,08 |
| \*Ocena škode na živalih  | 38 | 61.853,40 |
| \*\*Ocena škode na živalih  | 34 | 46.090,53 |
| \*Ocena škode na čebeljih družinah | 32 | 118.147,00 |
| \*\*Ocena škode na čebeljih družinah | 1 | 308,00 |
| Ocena škode na zalogah (krma, stelja, krmila, repromaterial, repromaterial za pakiranje kmetijskih proizvodov in za sajenje, embalaža za pakiranje proizvodov, goriva in maziva, sadilni material) | 231 | 2.338.768,69 |
| **SKUPAJ** |  | **4.189.389,70** |

\*škoda na živalih iz obrazca 7: Popis škode v primarni kmetijski proizvodnji zaradi poplav in/ali plazov na širšem območju Republike Slovenije, v avgustu 2023, iz priloge 2, ki je sestavni del tega programa (v nadaljnjem besedilu: obrazec 7) in

\*\* škoda na živalih iz obrazca 6

Vir: Ministrstvo za kmetijstvo, gozdarstvo in prehrano (v nadaljnjem besedilu: MKGP) ter elektronske zbirke podatkov AJDA, ki jo upravlja URSZR (v nadaljnjem besedilu: aplikacija AJDA).

Razpredelnica 2: Škoda na sredstvih v primarni kmetijski proizvodnji zaradi poplav

|  |  |  |
| --- | --- | --- |
| **Vrsta škode** | **Število vlog** | **Ocena škode (EUR)** |
| Ocena škode na premičninah (stroji, priključki, oprema) | 115 | 1.532.134,22 |
| \*Ocena škode na živalih | 34 | 54.453,40 |
| \*\*Ocena škode na živalih | 33 | 44.017,03 |
| \*Ocena škode na čebeljih družinah | 28 | 93.487,00 |
| \*\*Ocena škode na čebeljih družinah | 1 | 308,00 |
| Ocena škode na zalogah (krma, stelja, krmila, repromaterial, repromaterial za pakiranje kmetijskih proizvodov in za sajenje, embalaža za pakiranje proizvodov, goriva in maziva, sadilni material) | 211 | 2.303.806,69 |
| **SKUPAJ** |  | **4.028.206,34** |

\*škoda na živalih iz obrazca 7 in

\*\* škoda na živalih iz obrazca 6

Vir: MKGP ter aplikacija AJDA

Razpredelnica 3: Škoda na sredstvih v primarni kmetijski proizvodnji zaradi zemeljskih plazov

|  |  |  |
| --- | --- | --- |
| **Vrsta škode** | **Število vlog** | **Ocena škode (EUR)** |
| Ocena škode na premičninah (stroji, priključki, oprema) | 17 | 92.087,86 |
| \*Ocena škode na živalih | 4 | 7.400,00 |
| \*\*Ocena škode na živalih | 1 | 2.073,50 |
| \*Ocena škode na čebeljih družinah | 4 | 24.660,00 |
| \*\*Ocena škode na čebeljih družinah | 0 | 0 |
| Ocena škode na zalogah (krma, stelja, krmila, repromaterial, repromaterial za pakiranje kmetijskih proizvodov in za sajenje, embalaža za pakiranje proizvodov, goriva in maziva, sadilni material) | 20 | 34.962,00 |
| **SKUPAJ** |  | **161.183,36** |

\*škoda na živalih iz obrazca 7 in

\*\* škoda na živalih iz obrazca 6

Vir: MKGP ter aplikacija Ajda

Ocena škode na sredstvih v primarni kmetijski proizvodnji je navedena v prilogi 1. tega programa.

##  Zagotovitev pravic porabe v posameznih proračunskih letih

* + 1. Za dodelitev državne pomoči so zagotovljena sredstva v višini do 4.000.000 evrov na proračunski postavki 241067 Odprava posledic škode v kmetijstvu - naravne nesreče 4. 8. 2023, NRP 2330-24-0029 Primarna kmetijska proizvodnja – poplave, plazovi 2023, v letu 2024.
		2. Od tega je za državno pomoč za škodo zaradi poplav zagotovljenih do 3.839.365,00 evra, za škodo zaradi plazov do 160.000,00 evra, stroškom obdelave vlog pa je namenjenih 635,00 evra.

Razpredelnica 4: Zagotovljena sredstva za izvedbo programa po namenu

|  |  |
| --- | --- |
| **Namen** | **Višina sredstev v letu 2024 (EUR)** |
| Državna pomoč upravičencem za škodo zaradi poplav | 3.839.365,00 |
| Državna pomoč upravičencem za škodo zaradi zemeljskih plazov | 160.000,00 |
| Stroški obdelave vlog | 635,00 |
| **SKUPAJ** | **4.000.000,00** |

Vir: MKGP in Agencija Republike Slovenije za kmetijske trge in razvoj podeželja (v nadaljnjem besedilu: agencija)

* + 1. Kot to določa točka 4.5.4. tega programa, se upravičencu iz točke 4.4.1. tega programa državna pomoč lahko dodeli največ v višini 45 % oziroma največ v višini 60 % pri škodi na strojih in opremi ter za škodo, nastalo zaradi uničenja zalog, ki so bili zavarovani proti naravni nesreči, kakršno je utrpel upravičenec.

Razpredelnica 5 : Podrobnejša razdelitev stroškov obdelave vlog

|  |  |  |  |  |  |
| --- | --- | --- | --- | --- | --- |
| **Specifikacija stroškov** | **Št. enot** | **Cena na enoto brez DDV** | **Cena na enoto z DDV** | **Skupaj****(EUR)** | **KONTO** |
| Tisk dokumentov | 500 | 0,26 | 0,31 | 155 | 4020 |
| Poštnina | 500 | 0,78 | 0,96 | 480 | 4022 |
| **SKUPAJ** |  |  |  | **635** |  |

Vir: Agencija

##  Občine, kjer je nastala škoda na sredstvih v primarni kmetijski proizvodnji

Razpredelnica 6: Seznam občin, prizadetih zaradi poplav in plazov 4. avgusta 2023

|  |  |  |
| --- | --- | --- |
| Apače | Lendava | Radovljica |
| Braslovče | Ljubljana | Ravne na Koroškem |
| Brezovica | Ljubno | Razkrižje |
| Cankova | Lovrenc na Pohorju | Rečica ob Savinji |
| Cerklje na Gorenjskem | Luče | Slovenj Gradec |
| Cerkno | Markovci | Slovenska Bistrica |
| Črna na Koroškem | Medvode | Starše |
| Dobrova - Polhov Gradec | Mengeš | Sveta Ana |
| Dol pri Ljubljani | Mežica | Šentilj |
| Domžale | Mozirje | Škofja Loka |
| Dravograd | Nazarje | Šmartno ob Paki |
| Gorenja vas - Poljane | Pesnica | Šoštanj |
| Gornji Grad | Piran | Tišina |
| Ivančna Gorica | Polzela | Trzin |
| Kamnik | Prebold | Vojnik |
| Komenda | Prevalje | Vrhnika |
| Kranj | Ptuj | Žalec |
| Kungota | Puconci | Žiri |
| Laško | Radenci |  |

Vir: MKGP

Škodo na sredstvih zaradi poplav ali plazov 4. avgusta 2023 so utrpela območja Dolenjske, Gorenjske, Koroške, Ljubljanske, Notranjske, Podravske, Pomurske, Posavske, Severnoprimorske, Vzhodnoštajerske, Zahodnoštajerske in Zasavske regije.

##  Ocena števila upravičencev do sredstev za izplačilo državne pomoči

* + 1. V skladu s 75. členom ZIUOPZP je upravičenec do državne pomoči po programu nosilec kmetijskega gospodarstva v skladu z zakonom, ki ureja kmetijstvo.
		2. Oseba iz prejšnje točke je upravičena do državne pomoči, če:
1. je v postopku izdelave ocene škode na sredstvih oddala obrazec 7 oziroma obrazec 6 kot to določa 71. člen ZIUOPZP ter 55. člen uredbe o metodologiji,
2. je bila na dan prevzema digitalnih podatkov iz točke 4.8.2. tega programa s strani agencije vpisana v register kmetijskih gospodarstev v skladu z zakonom, ki ureja kmetijstvo.
	* 1. Oškodovanci so vložili 319 vlog za škodo po poplavah in zemeljskih plazovih. Število prejetih vlog po posamezni vrsti škode zaradi poplav ali zemeljskih plazov je prikazano v preglednicah v poglavju 4.1 Vrsta in višina škode, skupno in ločeno za škode po poplavah in zemeljskih plazovih. Število oškodovancev je manjše od prikazanega števila vlog, ker so posamezni oškodovanci utrpeli škodo tako zaradi poplav kot tudi zemeljskih plazov. Ti oškodovanci so vložili vlogo za vsako naravno nesrečo posebej. Prav tako so določeni oškodovanci vložili vlogo za škodo na živalih tako na obrazcu 7, kot tudi na obrazcu 6. Poleg tega je bila na obrazcu 7 predvidena vložitev vloge za več vrst škode.

##  Ocena potrebnih sredstev za dodelitev državne pomoči

* + 1. Upravičencu se državna pomoč dodeli v skladu s 37. členom Uredbe 2472/2022/EU ter v skladu z določili ZOPNN in ZIUOPZP.
		2. Upravičen strošek, za katerega se nameni državna pomoč, je materialna škoda na sredstvih, ki se izračuna na podlagi stroškov popravila ali ekonomske vrednosti prizadetega sredstva neposredno pred nesrečo, ter ne presega stroškov popravila ali znižanja poštene tržne vrednosti, ki ga je povzročila nesreča, kot to določajo deveti odstavek 37. člena Uredbe 2472/2022/EU ter 3. in 4. poglavje uredbe o metodologiji.
		3. Kot materialna škoda na sredstvih se šteje škoda na:
1. premičninah (strojih, priključkih in opremi);
2. živalih (pitovnih živali, plemenskih živalih, čebeljih družinah);
3. zalogah (na primer na krmilih, repromaterialu, repromaterialu za pakiranje kmetijskih proizvodov, repromaterialu za sajenje, embalaži za pakiranje proizvodov, gorivu in mazivu ter sadilnem materialu)**,** pri čemer škode ni mogoče uveljavljati za tisti del zalog, ki jih je bilo mogoče brezplačno pridobiti v okviru solidarnostne pomoči (na primer za podarjene bale sena).
	* 1. V skladu s 44.f členom ZOPNN in v povezavi s 76. členom ZIUOPZP se upravičencu iz točke 4.4.1. tega programa lahko dodeli državna pomoč:
4. največ v višini 45 % oziroma
5. največ v višini 60 % pri škodi na strojih in opremi ter za škodo, nastalo zaradi uničenja zalog, ki so bili zavarovani proti naravni nesreči, kakršno je utrpel upravičenec.

Škodo v skladu s 76. členom ZIUOPZP potrdi komisija za odpravo posledic škode v kmetijstvu.

##  Metodologija za izračun materialne škode na sredstvih zaradi posledic poplav in/ ali zemeljskih plazov 4. avgusta 2023

* + 1. Materialna škoda na sredstvih se ocenjuje v skladu z metodologijo, določeno v
		9. členu uredbe o metodologiji.
		2. Kadar je materialna škoda na sredstvih posledica dveh različnih nesreč (poplav in zemeljskih plazov), se oceni za vsako nesrečo posebej.
		3. Metodologija za oceno škode na popolnoma uničenih strojih in opremi na kmetijskih gospodarstvih, ki vodijo poslovne knjige.
			1. Pri strojih, priključkih in opremi, pri kateri je amortizacijska stopnja večja od 0, se škoda v skladu z 10. členom uredbe o metodologiji oceni s primerjalno metodo (primerjavo stanja poškodovane stvari neposredno pred nesrečo in po njej) po obrazcu:

ŠK = Vo – VŠD,

pri čemer je:

ŠK = višina škode v evrih,

Vo = ocenjena dejanska vrednost tik pred nesrečo v evrih z upoštevanjem vpliva amortizacije (upošteva se normalna amortizacijska doba za posamezen stroj oziroma opremo),

VŠD = vrednost tik po nesreči v evrih.

* + - 1. Pri izračunu škode se upošteva ocenjena tržna vrednost stroja oziroma opreme vključno z amortizacijo v skladu s prilogo 4: Življenjska doba in amortizacija premičnin iz uredbe o metodologiji, ocenjena vrednost cenilca ali zapisnik o oceni škode s strani zavarovalnice.
			2. Če ocene vrednosti stroja oziroma opreme tik pred naravno nesrečo ni mogoče ugotoviti na podlagi dokazil iz prejšnje točke, se upošteva ekspertna ocena vrednosti stroja oziroma opreme, ki jo pripravi strokovna delovna komisija iz točke 4.7.5. tega programa. Ocenjevanje škode se opravi kombinirano z raziskovalnim ocenjevanjem, pri čemer se upoštevajo podatki o vrednosti, glede na moč, velikost, starost in znamko posameznega stroja ali opreme.
		1. Metodologija za oceno škode na popolnoma uničenih strojih in opremi na kmetijskih gospodarstvih, ki ne vodijo poslovnih knjig
			1. Škoda se v skladu z 10. in 13. členom uredbe o metodologiji ocenjuje s primerjavo stanja poškodovane stvari neposredno pred nesrečo in po njej (primerjalna metoda) po obrazcu:

ŠK = Vo – VŠD,

pri čemer je:

ŠK = višina škode v evrih,

Vo = ocenjena dejanska vrednost tik pred nesrečo v evrih z upoštevanjem vpliva amortizacije, pri škodi na zalogah pa z upoštevanjem sprememb vrednosti zaradi tržnih razmer,

VŠD = vrednost tik po nesreči v evrih.

* + - 1. Za oceno vrednosti stroja oziroma opreme tik pred naravno nesrečo se upoštevajo naslednja dokazila:
1. podatki iz obrazca 7;
2. podatki o ceni stroja oziroma opreme, pridobljeni na spletnih straneh, ki ponujajo vrednosti za rabljene stroje in opremo za primarno kmetijsko proizvodnjo (na primer:. avto.net, bolha.com, Kmečki glas: <https://kmeckiglas.com/> ali Kmetijski oglasnik: <https://kmetijskioglasnik.si/?category=39>);
3. ocenjena vrednost cenilca ali
4. zapisnik o oceni škode s strani zavarovalnice.
	* + 1. Če ocene vrednosti stroja oziroma opreme pred naravno nesrečo ni mogoče ugotoviti na podlagi dokazil iz prejšnje točke, se upošteva ekspertna ocena vrednosti stroja oziroma opreme, ki jo pripravi strokovna delovna komisija iz točke 4.7.5. tega programa.
			2. Ta metodologija se uporablja za kmetijska gospodarstva, ki v skladu z zakonom, ki ureja dohodnino, ne ugotavljajo dohodka na podlagi dejanskih prihodkov in dejanskih ali normiranih odhodkov in ne razpolagajo s knjigovodskimi evidencami, na podlagi katerih bi bilo mogoče določiti vrednost strojev in opreme pred nesrečo.
			3. Ocenjevanje škode iz točke 4.6.4. tega programa se opravi kombinirano z raziskovalnim ocenjevanjem, pri čemer se upoštevajo podatki o vrednosti glede na moč, velikost, starost in znamko posameznega stroja ali opreme.
		1. Metodologija za oceno škode na strojih in opremi, ki jih je mogoče popraviti.
			1. Škoda se v skladu z 11. členom uredbe o metodologiji oceni po stroškovnem načelu z ugotovitvijo stroškov potrebnih za nadomestitev škode na podlagi predračunov ali obračunov. Pri tem se morajo upoštevati merila in cenovne osnove, določene v 5. členu uredbe o metodologiji.
			2. Med upravičene stroške ne spadajo stroški, ki predstavljajo izboljšave na poškodovanih stvareh glede na stanje tik pred nesrečo, in stroški, zajeti v sekundarni škodi.
		2. Metodologija za oceno škode na zalogah.
			1. Škoda na zalogah se v skladu s četrtim odstavkom 43. člena uredbe o metodologiji:
5. ugotavlja na podlagi predloženih računovodskih listin (na primer dobavnice in računa), ki dokazujejo njihov obstoj ob naravni nesreči in
6. s primerjavo dejanske vrednosti poškodovane stvari neposredno pred naravno nesrečo in po njej.
	* + 1. Za ugotavljanje škode na lastnih zalogah (zaloge kmetijskih pridelkov, ki jih je kmetijsko gospodarstvo pridelalo na lastnih površinah), za katere kmetijsko gospodarstvo ne more priložiti računovodskih listin, se za dokazovanje njihovega obstoja ob naravni nesreči upoštevajo podatki o površinah iz zbirne vloge za leto 2022 oziroma 2023 in povprečnega donosa pridelka na hektar iz Statističnega urada Republike Slovenije. Količina lastnih zalog, navedena v obrazcu 7, ne sme presegati količin iz tega odstavka. Agencija preveri podatke o upravičenosti do pomoči iz te točke s podatki o oceni škode na kmetijskih pridelkih iz aplikacije AJDA.
		1. Metodologija za oceno škode na izgubljenih živalih.
			1. Škoda na izgubljenih živalih se v skladu s 44. členom uredbe o metodologiji ocenjuje po merilih za:
7. osnovna sredstva, če gre za plemenske živali,
8. obratna sredstva, če gre za pitovne živali.
	* + 1. Škoda pri izgubljenih pitovnih živalih se ocenjuje na podlagi njene tržne vrednosti tik pred nesrečo, pri čemer se upošteva tudi starost živali.
			2. Škoda pri izgubljenih plemenskih živalih pa se ocenjuje po merilih njene tržne vrednosti tik pred nesrečo.
			3. Podatki o izgubljenih živalih se bodo ugotavljali iz:
9. Evidence imetnikov rejnih živali,
10. Centralnega registra govedi (VOLOS),
11. zbirne vloge za leto 2022 in 2023.
	* + 1. Podatki o tržni ceni izgubljenih živali se bodo ugotavljali na podlagi:
12. tržnoinformacijskega sistema;
13. faktorjev za določitev vrednosti živali Zavarovalnice Triglav (dostopno na: <https://www.triglav.si/wps/wcm/connect/11e4d798-12b9-44a3-8a73-d544efcfe71f/PG-ziv-gov-15-5.pdf?MOD=AJPERES&CONVERT_TO=url&CACHEID=ROOTWORKSPACE-11e4d798-12b9-44a3-8a73-d544efcfe71f-np6lgXi>);
14. priloženih dokazil vlagatelja (na primer: račun, zapisnik zavarovalnice) ali
15. Kmečkega glasa (dostopen na: <https://kmeckiglas.com>).
	* + 1. V primeru, da je ocenjena škoda izgubljenih živali na obrazcu 7 oziroma obrazcu 6 višja od tržne cene živali, mora oškodovanec priložiti ustrezna dokazila o vrednosti plemenske živali, sicer se upošteva vrednost, pridobljena na podlagi dokazil vlagatelja in na podlagi podatkov, pridobljenih v skladu s prejšnjo točko.
		1. Materialna škoda na sredstvih se izračuna na ravni posameznega upravičenca, kot to določa šesti odstavek 37. člena Uredbe 2472/2022/EU.
		2. Državna pomoč in druga prejeta plačila za nadomestilo škode, vključno s plačili na podlagi zavarovalnih polic, so omejena na 100 % upravičenih stroškov, kot to določa deseti odstavek 37. člena Uredbe 2472/2022/EU.
		3. Če izračunani skupni znesek državne pomoči po vseh merilih preseže razpoložljiva sredstva, se znesek državne pomoči posameznemu upravičencu sorazmerno zniža tako, da se upošteva korekcijski faktor, ki se določi kot količnik razpoložljivih sredstev za odpravo posledic škode in vsote največjih zneskov državne pomoči, izračunanih v skladu s točko 4.6. tega programa.

##  Obrazci za vloge upravičencev

* + 1. MKGP, ki je v skladu z 71. členom ZIUOPZP pristojno za pripravo ocene škode na sredstvih, je 7. septembra 2023 na podlagi sklepa Ministrstva za obrambo, Uprave Republike Slovenije za zaščito in reševanje (v nadaljnjem besedilu: URSZR), št. 844-30/2023- 50 – DGZR z dne 28. avgust 2023, začelo ocenjevanje škode na sredstvih. Ocenjevanje škode na sredstvih se je izvedlo na obrazcu 7, ki je bil skupaj z navodili za izpolnjevanje objavljen na osrednjem spletnem mestu državne uprave: <https://www.gov.si/novice/2023-09-07-na-voljo-je-vloga-za-oceno-skode-v-primarni-kmetijski-proizvodnji-zaradi-poplav-in-plazov/>. Rok za oddajo obrazca 7 je bil 21. september 2023. Oceno škode na obrazcu 6 je izvedla URSZR v skladu z uredbo o metodologiji.
		2. V skladu s šesto alinejo 44.č člena ZOPNN in 55. členom Uredbe o metodologiji se obrazec 6 in obrazec 7 štejeta kot vloga vlagatelja za dodelitev državne pomoči po tem programu.
		3. Obrazec 7 so lahko vložili oškodovanci, ki so nosilci kmetijskih gospodarstev, se ukvarjajo s primarno kmetijsko proizvodnjo in so utrpeli škodo zaradi poplav oziroma zemeljskih plazov 4. avgusta 2023 na območju Dolenjske, Gorenjske, Koroške, Ljubljanske, Notranjske, Podravske, Pomurske, Posavske, Severnoprimorske, Vzhodnoštajerske, Zahodnoštajerske in Zasavske regije, v skladu s sklepom URSZR iz točke 4.7.1. tega programa.
		4. Oškodovanci so morali k obrazcu 7 priložiti kopije morebitnih zavarovalnih polic za posamezno vrsto stroja oziroma opreme ter živali in izjavo odgovorne osebe, s katero jamči, da je utrpela škodo zaradi poplav oziroma zemeljskega plazu, da so vsi podatki, navedeni na obrazcu, resnični in točni ter da zanje kazensko in materialno odgovarja ter da soglaša s pridobitvijo podatkov iz uradnih evidenc, ki so potrebni za odločitev o upravičenosti do sredstev.
		5. Podatke iz obrazca 7 je za posameznega upravičenca pregledala *Strokovna delovna komisija za pregled in potrditev podatkov, ki so podlaga za Končno oceno škode v primarni kmetijski proizvodnji zaradi poplav in plazov na širšem območju Republike Slovenije v avgustu 2023,* ustanovljena s sklepom ministrice pristojne za kmetijstvo, št. 024-54/2023/3 z dne 19. septembra 2023. Podatki o oceni škode na sredstvih so bili posredovani na URSZR. Podatke o oceni škode na živalih iz obrazca 6 je vladi posredovala URSZR. Na podlagi posredovanih podatkov je bila izdelana končna ocena škode na stvareh, ki jo je vlada potrdila na 78. redni seji 25. oktobra 2023 pod točko 4B s sklepom št. 84400-14/2023/7 z dne 25. oktober 2023.

##  Način izplačila državne pomoči upravičencem

* + 1. Naloge, katerih izvajanje mora na podlagi drugega odstavka 7. člena ZOPNN zagotoviti MKGP v skladu s predpisi, ki urejajo državno upravo, opravi agencija. MKGP za potrebe odločanja agenciji preda podatke o oceni škode na sredstvih ter obrazce 7, ki so jih vlagatelji posredovali na MKGP. Podatke iz obrazcev 6 agencija prevzame iz aplikacije AJDA.
		2. MKGP preda agenciji podatke, potrebne za določitev materialne škode na sredstvih. Datum prevzema podatkov s strani agencije se šteje kot dan oddaje vloge - obrazca 7 vlagatelja. Agencija od MKGP prevzame obrazce 7 s pripadajočo dokumentacijo v digitalni obliki. Za dan oddaje vloge - obrazca 6 se šteje datum prevzema podatkov na agenciji iz elektronske zbirke podatkov AJDA. Agencija o vlogah vlagateljev odloča na podlagi elektronskih podatkov, prevzetih od URSZR, ki so jih občinske komisije za ocenjevanje škode vnesle v aplikacijo AJDA.
		3. Agencija izdela predlog dodelitve državne pomoči upravičencem, ga posreduje MKGP, ta pa ga v skladu s 76. členom ZIUOPZP in pred izdajo odločb o dodelitvi sredstev posameznim upravičencem predloži v potrditev Komisiji za odpravo posledic škode v kmetijstvu. Komisija za odpravo posledic škode v kmetijstvu potrdi tudi oceno škode zaradi naravnih nesreč za posameznega upravičenca.
		4. Agencija pri administrativnih kontrolah:
1. uporabi podatke iz registra kmetijskih gospodarstev o nosilcih kmetijskih gospodarstev glede na stanje, kot je določeno v točki 4.4.2. tega programa;
2. preveri izpolnjevanje zahtev iz predpisov o državnih pomočeh v zvezi s skupno višino vseh pomoči za iste upravičene stroške;
3. pozove upravičenca, da ji v roku, ki ga določi agencija, posreduje dokazila za določitev dejanske višine škode v skladu z metodologijo, kot je določena v točki 4.6. tega programa.
	* 1. Agencija v skladu z 78. členom ZIUOPZ izda odločbo o dodelitvi državne pomoči na podlagi digitalnih podatkov iz točke 4.8.2. tega programa, ocene škode na sredstvih iz točke 4.1.1. tega programa in pogojev ter preveritev iz točk 4.4., 4.5.4. in 4.6. tega programa. Odločba vključuje navedbo naziva sheme pomoči, iz katere je bila dodeljena pomoč upravičencu. Odločbe o dodelitvi državnih pomoči se izdajo najkasneje do 20. decembra 2024.
		2. Sredstva po programu se po izdaji odločbe o dodelitvi državne pomoči nakažejo upravičencu iz točke 4.4. tega programa najkasneje do 31. decembra 2024.
		3. Državne pomoči po tem programu upravičencu v nobenem primeru ni več mogoče izplačati po 31. maju 2026 (ne glede na morebitno vloženo pravno sredstvo), kot to določa četrti odstavek 37. člena Uredbe 2472/2022/EU.

# DRŽAVNA POMOČ

##  Poročanje o dodeljeni državni pomoči

Agencija poroča MKGP o dodeljenih državnih pomočeh v skladu s pravilnikom, ki ureja način sporočanja podatkov in poročanje o državnih pomočeh s področja kmetijstva in ribištva.

##  Združevanje pomoči

Državna pomoč se lahko združuje skupaj s katerokoli drugo državno pomočjo ali pomočjo *de minimis* v zvezi z istimi upravičenimi stroški, ki se deloma ali v celoti prekrivajo samo, če s takim združevanjem ne bo presežena največja intenzivnost pomoči iz desetega odstavka 37. člena Uredbe 2472/2022/EU.

##  Preglednost

MKGP na osrednjem spletnem mestu državne uprave objavi ta program in vse zahtevane informacije o shemi pomoči po programu, kot to določa 9. člen Uredbe 2472/2022/EU. Te informacije so na voljo splošni javnosti brez omejitev vsaj deset let od datuma dodelitve pomoči.

##  Hramba dokumentacije

Agencija natančne evidence z informacijami in dokazili o posameznih državnih pomočeh hrani še deset let od dneva, ko je bila dodeljena zadnja posamična državna pomoč.

**Prilogi:**

* Priloga 1: Končna ocena neposredne škode na stvareh zaradi posledic močnega neurja z večdnevnim obilnim deževjem s poplavami in plazovi 4. avgusta 2023 z zbirnikom ocene škode na opremi in zalogah v kmetijstvu
* Priloga 2: Obrazec 7: Popis škode v primarni kmetijski proizvodnji zaradi poplav oziroma plazov na širšem območju Republike Slovenije, v avgustu 2023